КЫРГЫЗ РЕСПУБЛИКАСЫНЫН БИЛИМ БЕРҮҮ

ЖАНА ИЛИМ МИНИСТРЛИГИ

Б.ТУРУСБЕКОВ АТЫНДАГЫ КЫРГЫЗ МАМЛЕКЕТТИК

ДЕНЕ ТАРБИЯ ЖАНА СПОРТ АКАДЕМИЯСЫ

Б.СЫДЫКОВ АТЫНДАГЫ

КЫРГЫЗ- ӨЗБЕК ЭЛ АРАЛЫК УНИВЕРСИТЕТИ

И.РАЗЗАКОВ АТЫНДАГЫ

КЫРГЫЗ МАМЛЕКЕТТИК ТЕХНИКАЛЫК УНИВЕРСИТЕТИ

К 13.22.653 Диссертациялык кенеши

Кол жазма түрүндө

УДК:371.1:372.879(575.2)(043.3)

**МАТАЗИМОВ НУРЛАН КАНЫБАЕВИЧ**

**Кыргыз улуттук спорттук күрөшү боюнча калыстардын кесиптик даярдыгынын натыйжалуулугун жогорулатуунун педагогикалык негиздери**

13.00.04 - Дене тарбия, спорттук машыгуу, ден соолукту чыңдоо жана адаптациялык дене маданиятынын теориясы жана методикасы адистиги

Педагогика илимдеринин кандидаты илимий даражасын  
изденип алуу учун жазылган диссертациянын

АВТОРЕФЕРАТЫ

Бишкек-2023

Диссертациялык иш Б.Сыдыков атындагы Кыргыз-Өзбек Эл аралык университетинин дене тарбиянын теориясы жана методикасы кафедрасында аткарылды.

|  |  |
| --- | --- |
| **Илимий жетекчи:** | педагогика илимдеринин доктору, профессор  **Анаркулов Хабибулла Файзуллаевич** |

Р

Жетектөөчү мекеме:

Диссертацияны алдын ала коргоо “ \_\_\_\_\_\_\_\_\_\_\_\_” 2023-жылы

Кыргыз мамлекеттик дене тарбия жана спорт академиясынын алдындагы педагогика илимдеринин кандидаты (доктору) окумуштуулук даражасын изденип алуу боюнча уюштурулган диссертациялык кенештин жыйынында болот.

Дареги: 720064, Бишкек ш., Ахунбаев кеч., 97.

Диссертация менен 720064, Бишкек ш., Ахунбаевакечесу, 97 даректеги КМДТСАнын илимий библиотекасынан жана (К 13.22.653) диссертациялык кенештин сайтынан таанышууга болот.

Диссертациялык кенештин окумуштуу катчысы, педагогика илимдеринин кандидаты, доцент

Карагозуева Г. Ж

Автореферат 2023-жылы «»таркатылды

**КИРИШҮҮ**

**Диссертациялык теманын актуалдуулугу**. Учурда кыргыздын улуттук спортунун түрлөрү тездик менен өнүгүүдө. Мына ушуга байланыштуу Кыргыз Республикасында айрыкча, улуттук жекеме-жеке күрөш боюнча мелдештерде спортчулардын ишмердүүлүгүн обьективдүү баалоо чабал болгону үчүн спорттук калыстардын ролун жана кадыр-баркын жогорулатуу зарылдыгы келип чыгууда. Алардын катарына улуттук күрөштүн түрлөрү кирет. Мына ушул педагогикалык шарттардын негизинде спорттук күрөштү өнүктүрүүнүн натыйжалуулугунда калыстардын коллегиясынын ишмердүлүүгү так жана натыйжалуу уюштурулат. Спорт калысы педагог-уюштуруучу, тарбиячы катары бардык окутуу-машыгуу процессинде эң маанилүү катышуучулардын бири болуп саналат. Окутуучу-машыктыруучунун көп кырдуу кесипкөйлүк ишмердүүлүгү жана спортчулар өздөрү илимий адистердин көзөмөлүндө турушат, ошондой эле ар кандай адистер (медиктер, физиологдор, психологдор, педагогдор жана башкалар) тарабынан жетиштүү изилденет. Ошол эле учурда спорт калыстарынын ишмердүүлүгүнүн педагогикалык көйгөйлөрү эл аралык-таанылган жана улуттук спорт түрлөрүндө адистердин көз карашынан сыртта калат. Атайын адабияттарда мелдештеги калыстардын көйгөйлөрү аз чагылдырылат. Спорттук калыстардын кесипкөйлүк ишмердүүлүгүн баалаган атайын талаптар кабыл алынган эмес.

Спорттук күрөштө калыстардын кесипкөйлүк ишмердүүлүгү өтө татаал, ары жоопкерчиликтүү анткени, мелдештин убактысы ченелүү болгондуктан көрүүчүлөрдүн, күйөрман фанаттар, окутуучу-машыктыруучулар жана спортчулардын ар кандай тоскоолдугуна байланышат. Ушул өзгөчө маанилүү педагогикалык көйгөйлөрдүн чечилиши саясий, экономикалык жана идеологиялык маселелерди сабаттуу жана ийгиликтүү чечүүнү шарттайт. Ошондой эле Кыргыз Республикасынын мыйзамына [2003] негизделген Кыргыз улуттук спорттун түрлөрүн жана оюндарын өнүктүрүүгө, жогорку квалификациялуу спортчуларды даярдоого, спорт резервин руханий бай, моралдык жактан таза, жаштарды дене даярдыгы мыкты, сергек жашоо мүнөзүн калыптанган, узак жашоого, жигердүү эмгектенүүгө үндөгөн ал, кесипкөй, педагогикалык чеберчиликтеги спорт калыстарын даярдоо жана тандоого багытталат.

Кесипкөйлүк даярдыктын жогорку деңгээли (калыстар) дене даярдыгы жактан даярдоо процессиндеги эң маанилүү тапшырмалардын бири. Спорттук калыстардын кесипкөйлүк ишмердүүлүккө даярдоодогу түпкү маңыздын бири анын калыстык сабаттуулугу. Калыстар балбандардын техникалык-тактикалык даярдыгынын деңгээлин толук кандуу (элестетүүдө) окутуу - машыктыруу ишинин ажырагыс бөлүгү болгон спорттук мелдештерди уюштуруу жана анын эрежелери, күрөшкө чыккандардын даярдыгынан, спорттук машыгуу процессин терең үйрөнүүдөн, техникалык-тактикалык кыймыл-аракеттерди өздөштүрүүдөнбилинет. Мындай аракеттерди өздөштүрүү калыстарды даярдоо жараянында спорттук машыгуулардын социалдык-философиялык, медик-физиологиялык, психология-педагогикалык дисциплиналарды окуп-үйрөнгөнүнө жана практикалык тажрыйбасына байланышат. Кыргыз улуттук спорт- күрөштүн айрыкча, жекеме-жеке мелдештердин бир канча кылымдагы тажрыйбасын өзүнө камтыгандыгы менен түшүндүрүлөт[6].

Жогорудагы далилдерге таянганда, күрөш боюнча калыстарды адистештирүү ишмердүүлүгүнө психологиялык-педагогикалык натыйжа берет.Ошого карабастан, адистер менен изилдөөчүлөрдүн иш-аракети дайыма биз каалаган жыйынтыкты бербешин эске алуу керек, учурдагы социалдык (коом) жагдайлар менен кээ бир талаптар дал келбейт. Мына ушулардын бардыгы спорттук калыстарды кесиптик чеберчиликке даярдоодо илимий жактан жаңыча мамиле жасоого, көйгөйлөрдү чечүүдө оптималдуу жолдорду табууга түртөт.

**Изилдөөнүн темасын тандоо** төмөнкү бир катар жагдайларга байланыштуу:

- мындай ишмердүүлүктүн башкы маңызы спортчулардын нравалык, психикалык жана дене даярдыгы, ден соолугунун бекем чыңдалышына, спорт чеберчилигин өнүктүрүүгө, сергек жашоо мүнөзүн калыптандырууга айрыкча коомдун тарыхый аң-сезими өскөн учурда спорттук калыстарга жогорку талаптар коюлат.

- калыстардын атайын теоретикалык, психологиялык жана дене даярдыгынын жетишсиздигинен кесипкөйлүк кызматынын ишмердүүлүк мөөнөтү кыскарат.

- спорт калыстарынын оор шарттагы ишмердүүлүгүнүн натыйжасында көпчүлүк пайызы психологиялык - физиологиялык ооруларга кабылышат.

- илимий жактан тастыкталган материалдардын жетишсиздигинен, калыстардын кесипкөйлүк ишмердүүлүгүнүн натыйжалуулук абалын аныктоо татаалдайт.

Мына ушулардын бардыгы биз тандаган теманын актуалдуулугун аныктайт жана психологиялык-педагогикалык маанисин жогорулатып, Кыргыз Республикасынын “Кыргыз улуттук спорттун түрлөрү жана оюндары жөнүндөгү” мыйзамы менен бекемделет.

**Изилденүүчү теманын өнүктүрүүнүн илимий даражасы.** Бул темага уйкаш, кыргыз улуттук спорттун түрлөрү, оюндары жана көнүгүүлөрүнө арналган авторлордун эмгектери: Абдуллаев М.Т [1]; Анаркулова А.Х.[5]; Анаркулов Б.Х [6]; Анаркулов Х.Ф.[10]; Мойдунов Т.[85]; Саралаев М. К[101]; Узакбаев И.С.[122] жана башкалар.Ошондой эле Анаркулова А. Х [5]; Анаркулов Б.Х [6]; Асанов Т. О.[14]; Байман Ф. Е[30]; Калилов У. Ж.[64] жана башкалардын илимий жана окуу- усулдук иштери кыргыз улуттук спорттук күрөшкө арналган.Ошол эле учурда азыркыга чейин атайын адистер арасында спорттук мелдештердин бирдиктүү эрежелеринтүшүнүүдө келишпеген көз караштар бар. Спорттук мелдештердин эрежелерин түшүндүрүүдөгү бир тараптуулуктун жоктугу, калыстардынкесипкөйлүк ишмердүүлүгүндөгү психологиялык-педагогикалык даярдыкка терс таасирин тийгизет же бир катар көйгөйлөрдү жаратат.

Спорттук калыстарды даярдоодогу башкы кемчиликтердин бири мелдештердеги калыстыктын эскирген ыкмаларына жана стеоротипке айланган эрежелерине байланыштуу. Кетирген каталарды тынымсыз оңдоп-түзөп, кайра-кайра машыгуунун негизинде теоретикалык билим жана практикалык көнүгүү, ыкмалардын натыйжасында тажрыйбага ээ болушат, бирок балбандардын ден соолугуна негизсиз коркунуч жараларын эске алышпайт.

**Изилдөөнүн гипотезасы**. Кыргыз күрөшү боюнча калыстардын кесипкөйлүк ишмердүүлүгүндөгү көйгөйлөрдү аныктоо алардын кесипкөйлүк деңгээлин жогорулатууга көмөктөшөт .

**Диссертациянын темасынын ири илимий программалар( долбоор) же негизги илимий изилденген иштер менен байланышы**

Диссертациялык иш Кыргыз Республикасынын мыйзамдарында коюлган талаптарга ылайык “Дене тарбия маданияты жана спорт жөнүндөгү” [2003], “Кыргыз улуттук спорттун жана оюндардын түрлөрү жөнүндөгү” [1997], Кыргыз Республикасынын Президенти С.Н. Жапаровдун “Инсанды руханий-нравалык өнүгүү жана инсандын дене тарбиясы жөнүндөгү” [2021] токтомунун негизинде актуалдуу көйгөйлөрдү чечүүгө байланышат.

Диссертациянын темасы Б. Сыдыков атындагы Кыргыз-Өзбек Эл аралык университетинин ИИИнин перспективалык планындагы “Педагогикалык адистерди даярдоону өркүндөтүү” багытына кирет.

Дене маданиятынын теориясы жана усулунда спорттук педагогторду,анын катарында спорттук калыстарды даярдоодогу кесипкөйлүк педагогикалык талаптардын заман талабына ылайык жогорулашыбир жактан, калыстарды даярдоонун мазмуну жана усулдары иштелип чыкпагандыгы экинчи жактан , кесипкөй спорттук калыстарды даярдоону жүзөгө ашыруу карама каршылык экенин көрсөтүүдө.

Жогоруда биз бөлүп көрсөткөн жетишпестиктер (карама-каршылыктар) ушул изилдөөнүн актуалдуулугун тастыктайт жана калыстар ишмердүүлүгүн даярдоодогу психологиялык-педагогикалык максаттарды уюштуруу жана түзүүнүн илимий көйгөйлөрүн өзүнө камтыйт.

**Изилдөөнүн максаты**: Кыргыз күрөшү боюнча калыстардын психолого - педагогикалык касиеттерин кесиптик ишмердүүлүктө изилдөөнүн негизинде алардын сапаттарынын жана ишинин натыйжалуулугун байланышын аныктоо.

**Изилдөөнүн милдеттери**:

* 1. Спорттук калыстардын ишмердүүлүгүнүн шарттарына психологиялык-педагогикалык негизинде теоретикалык - педагогикалык талдоо жүргүзүү.

2. Спорттук калыстардын ишмердүүлүгүнүн натыйжалуулугу кесиптик ишмердүүлүктөгү мамилеге, касиеттеринин көрсөткүчүтөрүнө байланыштуулугун аныктоо

**3.** Кыргыз улуттук спорттук күрөштө спорттук калыстардын кесипкөйлүк ишмердүүлүгүнүн натыйжалуулугу алардын өзгөчөлүгүнө ачыктыгына, тактыгына, көз карандысыз мамилесине байланыштулуулугун аныктоо.

**Изилдөөнүн методологиялык негизине**: диалектиканын закондору: танууну-таануу, карама - каршылык, принциптери: изилдөөнүн илимийлүүлүгү системалуулугу, жекеликтен жалпыга, обьективдүүлүгү, принциптери педагогикалык - психологиялык көрүнүштөрдү үйрөнүү; инсанга тиешелүү аналитикалык - синтетикалык принциптерди үйрөнүү, спорттук калыстардын кыргыз күрөш боюнча ишмердүүлүгүнүн педагогикалык - психологиялык билиминин булагы катары ар тараптуу анализдөө жана алардын өз ара байланышын аныктоо болуп саналат.

**Изилдөөнүн илимий жаңылыгы:**

**-** кыргыз күрөшү боюнча калыстардын кесипкөйлүк чеберчиликке даярдоонун зарылдыгы анын ролун, маанисин аныктоо;

- кыргыз күрөшү боюнча калыстардын кесипкөйлүк сапаттары жана негиздерин калыптандырууда педагогикалык ыкмаларды иштеп чыгуу;

- спорттук калыстарды кесипкөйлүк чеберчиликке даярдоонун усулдарын, формасын системалоо жана каражаттарын аныктоо.

- спорттук калыстардын сапатынын көрсөткүчү менен ишинин өз ара натыйжалуулугунун байланышын жана өзгөчөлүктөрүн ачып берүү.

**Диссертацияны коргоого чыгарылган негизги абалдары:**

**-** кыргыз күрөшү боюнча калыстардын кесипкөйлүк даярдыгынын натыйжалуулугун жогорулатуунун теоретикалык-педагогикалык негиздери

- кыргыз күрөшү боюнча калыстардын кесипкөйлүк даярдыгынын натыйжалуулугун жогорулатуудагы уюштуруу - педагогикалык маселелери;

- кыргыз күрөшү боюнча мелдештерде калыстыктын, натыйжалуулугун көтөрүү жана эксперименталдык негиздөө .

**Диссертанттын жекече салымы**:

- кыргыз күрөшү боюнча калыстардын кесипкөйлүк даярдыгын жогорулатуунун керектигин теоретикалык-педагогикалык негиздерин ачып бергендиги;

- кыргыз күрөшү боюнча калыстардын кесипкөйлүккө даярдоо боюнча окуу программасын иштеп чыккандыгы жана колдонгону;

- кыргыз күрөшү боюнча калыстардын кесипкөйлүк даярдыгына эксперименталдык окуу программасынын таасири жана аныкталган натыйжалары;

- иштелип чыккан жыйынтыктар жана илимий - усулдук сунуштар,логикалык ой жүгүртүү жана изилдөөнүн жыйынтыгын алуу ыкмалары;

**Изилдөөнүн теоретикалык мааниси төмөнкүчө:**

- кыргыз күрөшү боюнча калыстардын кесипкөйлүк даярдыгынын педагогикалык мазмунуна толук түшүнүү;

- кыргыз күрөшү боюнча калыстардын илимий - педагогикалык негизиндеги даярдыгын жогорулатуу;

- кыргыз күрөшү боюнча калыстардын кесипкөйлүк даярдыгы боюнча окуу программасынын теоретикалык, дене даярдыгы, психологиялык, психо эмоционалдык жана адам организминин функционалдык өзгөчөлүктөрүн эске алуу менен иштеп чыгылуусу;

**Изилдөөнүн практикалык маанилүүлүгү төмөнкүчө:**

**-** Кыргыз күрөшү боюнча калыстардын жекече, индивидуалдуу өзгөчөлүктөрүн эске алуу менен түзүлгөн окуу программасы алардын кесипкөйлүк даярдыгын жогорулатууда чоң салым кошот;

- эл аралык таанымдагы жана улуттук спорттук күрөштүн түрлөрү боюнча мелдештерде калыстардын заманбап теориялык жана практикалык билимин өркүндөтүүгө өбөлгө түзөт;

- Кыргыз күрөшү боюнча калыстарды кесипкөйлүк чеберчиликке тарбиялоо жана даярдоо өзгөчө маанилүү тапшырмалардын бири, ал студенттерге жана болочоктогу спорттук калыстарга да тиешеси бар.

Изилдөөдөгү коюлган милдеттер толук кандуу окуу жараянынын жүрүшүндө ишке ашырылат.Биздин көз карашыбыз боюнча дал ушундай мамиле кыргыз күрөшү боюнча калыстарды кесиптик чеберчиликке даярдоодо жетишерлик натыйжасын көрсөтөт жана билиминин сапатын жогорулатат.

**Изилдөөнүн илимий негизделиши төмөнкүлөрдү камсыздайт.**

Изилдөө калыстарды кесипкөйлүк чеберчиликке даярдоодо окутуунун формасын, каражаттарын жана усулдарын эске алуу менен жүргүзүлдү, спорт менен машыккандарды ар тараптуу өнүктүрүү, дене даярдыгы боюнча көнүгүүлөрдү жасоодо тиешелүү талаптарды эске алуу менен бирге ишке ашырылды.

**Изилдөөнүн жыйынтыгынын апробациясы**

Диссертациялык изилдөөнүн материалдары Эл аралык жана республикалык симпозиум, конференция жана илимий докладдарда чагылдырылды.

**Изилдөөнүн жыйынтыгынын жарыяланышы**

Диссертациянын негизги мазмуну 10 илимий иштерде; Кыргыз Республикасынын УАК уруксат берген Кыргыз Республикасынын илимий журналдарында жана Эл аралык илимий практикалык конференцияларда Казакстан Республикасынын, Россия Федерациясынын басылмаларында илимий макала түрүндө жарыяланды. Илимий макалалардын мазмуну диссертациянын негизги мазмунуна толугу менен дал келет.

**Жыйынтыктарды киргизүү.** Изилдөөнүн жыйынтыктары Б. Сыдыков атындагы Кыргыз-Өзбек Эл аралык университетинин, Ош мамлекеттик педагогикалык университетинин окуу жараянына жана Ош областык “Күрөш” кыргыз улуттук спорттук күрөшү боюнча федерациясына киргизилди.

**Диссертациянын түзүлүшү жана көлөмү**

Диссертация 178 бетте компютерде терилген. Киришүү, бири-бирине байланышкан үч главадан, 157 аталышты камтыган колдонулган адабияттардан турат.

**Жумуштун негизги мазмуну**

**Диссертациянын биринчи бапы боюнча корутундулар**

Жогорудагы айтылгандардын, адабий булактардын маалыматтарын анализдөөнүн жыйынтыгында кыргыз улуттук күрөштүн жаралышы, өнүгүшүндө калыстык жана калыстар коллегиясына түздөн-түз байланышкан көйгөйлөр пайда болот деген жыйынтыкка келдик.

Спорттук калыстарды кесипкөйлүккө даярдоодо ушул тармактагы ишмердүүлүгүнүн натыйжасын жогорулаткан атайын билим алуусу үчүн жагымдуу шарттар жана мүмкүнчүлүктөр түзүлдү.

Спорттук калыстарды кесипкөйлүккө даярдоодогу көйгөйлөргө теориячылар менен практикачылар тынымсыз, өзгөчө көңүл бура башташты [13, 26,28,29,126], балбандардын жыйынтыгынын көрсөткүчтөрүн эсептөө боюнча колдонулган жалпыланган методдор кыргыз улуттук спорт оюндарындагы муктаждыгын оперативдүүлүктүн начардыгынан, кетирген кемчиликтердин, каталардын айынан толук камсыздоого мүмкүнчүлүгү жок.

Кыргыз улуттук спорт оюндарынын түрлөрүндөгү эң орчундуу маселе калыстарды кесипкөйлүккө даярдоо болуп саналат.

Кесипкөй ишмердүүлүктүн ар кайсы түрлөрүн өздөштүрүүдө адамга керектүү сапаттар болушу зарыл. Бул нерсе спорт калысына да тешелүү. Адистердин ою боюнча калысткка даярдоо системасынын иштөөсү канааттандырарлык абалда эмес. Тандоо процесси жана кесипкөйлүккө даярдоо негизинен семинарларда жүргүзүлөт. Ушундай жол менен тандалган спорт калысынын ишмердүүлүгү ар кандай масштабдагы мелдештерде төмөнкү баага ээ болуп калат.

Спорт калысын кесипкөйлүккө даярдоо максаттуу жана үзгүлтүксүз мүнөзгө ээ;

- шык-жөндөмүнө жана кызыгуусуна жараша тандоо;

- калыстын кесипкөйлүк даярдыгынын бир багыттуулугу;

- калыстын ишмердүүлүгү адистешкен аттестациялоого жана башка калыстардын ишмердүүлүгүнө тартууда сунуштарды ( рекомендация) иштеп чыгуу керек.

Спорт калыстарын кесипкөйлүккө даярдоодо окуу процессине төмөнкүлөрдү кошуу керек:

- спорт калыстыгынын теориялык-методикалык негиздери (философия, социология, дене тарбия педагогикасы, дене тарбия психологиясы, дене тарбия көнүгүүлөрүнүн биомеханикасы, спорт күрөшүнүн методикасы жана теориясы, спорт мелдештерин уюштуруу жана өткөрүү эрежелери);

- спорт күрөшү боюнча калыстын психологиялык-педагогикалык инсандык өзгөчөлүгү;

- дене даярдыгынын деңгээли, абалы, антропометрикалык маалыматы, курагы- калыстыктын кесипкөйлүк ишмердигинин талаптарына кирет.

- спорт калыстыгынын ишмердүүлүгүн камсыздаган механизмдер (кыймылдаткыч күчтөр, фактролор);

- спорт калысын даярдоонун көзөмөлдөө жана өзүн-өзү көзөмөлдөө системасын түзүү;

- Колдонулган форма, каражат, усул жана усулдук ыкмалар төмөнкүлөрдү камсыздайт; жалпы дене даярдыгы жана атайын дене даярдыгы, техникалык-тактикалык, психологиялык, спорт калысынын даярдыгы, ой-жүгүртүүнүн ыкчамдыгы, күрөш процессинде пайда болгон кырдаалга оперативдүү реакция жасоосу, ымалага( сүйлөшүүгө) келүүсү;

- Керектүү деңгээлде мамлекеттик жана чет тилдерди билүүсү.

Жогоруда айтылгандар менен бирге кыргыз улуттук спорт боюнча калыстардын, айрыкча спорт күрөш боюнча иштелип чыга элек уюштуруу-педагогикалык маселелери, кесипке жарамдуулугунун даяр эместиги, изилдөөдөн келип чыккан сунуш-талаптарга, жыйынтыктарга спорт калысынын практикалык деңгээлинин жетпей калышы эсептелет. Биздин оюбузча мына ушулардын бардыгы формалдуу мүнөздө болгондуктан, калыстардын кесипкөй ишмердүүлүгүнүн өзүнчөлүгүн, калыска коюлган талаптардын өзгөчөлүгүн бөлүп көрсөтүп бере албайт.

**Диссертациянын экинчи бапы боюнча корутундулар**

Жекелик фактылык материалдарды алуунун обьекти, предмети жана усулу, изилдөөнү уюштуруу, педагогикалык принциптердин тарбиялык максаттуулугуна жана натыйжалуулугуна жараша ишке ашырылат.

Калыстын кесипкөй ишмердүүлүгү балбандардын өзгөчөлүктөрүнө жана аларга коюлган талаптар менен айкалышып, командалардын биринчилике болгон түздөн-түз беттешүүсүнүн оор жана мыйзам ченемдүү мелдештик процессти чагылдыруу зарыл. Мелдеш эрежелерине коюлган талаптардан бир аз алыстаганы да калыстардын ишмердүүлүгүнүн сандык көрсөткүчтөрү болгон: тактык, дааналык, жыйынтыктуулук, кыймыл-аракет ишмердүүлүгүнө,ошондой эле педагогикалык таасирдин билим, билгичтик, көндүм жана багыттуулугуна таасирин тийгизет.

Калыстардын ишмердүүлүгүн жана өзгөчөлүктөрүн окуп үйрөнүү, жумуш тажрыйбасын жалпылоодо бир катар маанилүү учурларды аныктоого мүмкүнчүлүк болду. Алардын катарына төмөнкүлөрдү кошсок болот:

- калыстардын кесипкөйлүк квалификациясындагы максаттуу багыттуулукту жана перспективалык инсандын-багытынын пландоосу толук бааланбай калган;

- калыстын ишмердүүлүгүнүн мазмунунда учурдагы коюлган заманбап талаптардын өнүгүшү;

- көпчүлүк калыстарда калыстык ишмердүүлүктүн индивидуалдуу стилинин жоктугу;

- көпчүлүк калыстардын атайын теоретикалык билиминин жана практикалык жөндөмүнүн жетишсиздигинен, алардын аброюнун төмөндүгү ж.б.

Калыстын ишмердүүлүгүнүн предметтүүлүгүнүн (мазмунунун) психологиялык-педагогикалык мүнөздөмөсү предметтүүлүктү, социалдык-педагогикалык, психологиялык-педагогикалык өзгөчөлүктөрүн анализдөөнү, кыргыз улуттук спорт боюнча калыстык ишмердүүлүктүн өзгөчөлүктөрүнө байланышкан эң татаал маселелерди чечүүгө өбөлгө түзөт.

Квалификациялуу, чыгармачыл, кесипкөй калыстардын артыкчылыгы спорттук мелдешти ийгиликтүү уюштуруп, конфликтсиз өткөрүп жана өзүнүн тажрыйбасын айрыкча жаштарга өткөрүп берүүдө.

Өзгөчө маанилүү болуп ишмердүүлүктүн стилин жакшыртып, мазмунун оптимизациялап жана аларды калыстык ишмердүүлүктүн практикасында ийгиликтүү колдонуу болуп эсептелет. Калыстык ишмердүүлүктүн баштапкы курамынын структурасы билим берүү, тарбиялык, спорттук-педагогикалык маселелер болуп эсептелинет жана коюлган педагогикалык тапшырмаларды ийгиликтүү чечүүнү алдын алат. Жогоруда айтылган обьекттин теоретикалык, усулдук маанилүүлүгү жана изилдөөнүн предмети менен катар калыстын ишмердүүлүгүндө

**Диссертациянын үчүнчү бапы боюнча корутундулар.**

Кыргыз улуттук СК боюнча калыстардын ишмердүүлүгүнүн натыйжалуулугун жогорулатуунун эксперименталдык негиздеринин социалдык багытталган ишинин жыйынтыктары калыстардын кесипкөйлүк-педагогикалык даярдыгын илимий-педагогикалык жактан жогорулатуу зарыл экенин тастыктайт.

Бул маселенин практикалык чечилиши, калыстардын даярдыгынын психологиялык-педагогикалык максаттуу багыттуулугун уюштуруу жана түзүү белгилүү көрсөткүчтөрдү жаратты, эмнеге дегенде калыстардын кесипкөйлүккө даярдыгындагы билим берүүнүн эксперименталдык программасы социалдык-педагогикалык өзгөчөлүктөрдү, моделдештирүүнү иштеп чыгуу, билим берүү программасынын натыйжалуулугун эксперименталдуу баалоого багытталган.

Эксперименталдык ишке төмөнкү маселелер коюлду: калыстардын кесипкөйлүк ишмердүүлүгүнүн натыйжалуулугун анын өзгөчөлүктөрүн, ачыктыгын, мелдештеги калыстыка болгон өз-ара көз карандылыгын аныктоо. ЭТ билим берүү программасындагы материал керектүү теоретикалык (20%); практикалык (27,14%); семинардык (12,85%) жана өз алдынча (40%) сабактардан түзүлгөн.

Мелдеш эрежелерин сактабагандыгы үчүн беттешүүнү токтотуулардын санынын өзгөрүүсүнүн салыштырма мүнөздөмөсү, орточо эсептегенде, бир беттешүүдө III Дүйнөлүк көчмөндөр оюнунда - 2,4 учур, 2018-жылдагы Кыргыз Республикасынын Биринчилчигинде - 20 учурду түздү; эреже бузуулардын фиксацияланган орду жумуш зонасында - 3 учур, кооптуу зонада - 5 жана килемден сырткары - 4 учур III Дүйнөлүк көчмөндөр оюнунда катталды, ал эми 2018-жылдагы Кыргыз Республикасынын Биринчилчигинде 3,4 учур; калыстардын туура эмес кыймыл-аракеттери (күрөштү алып барууну туура эмес түшүнүү, эреже бузууларды туура эмес аныктоо, беттешүүнүн жүрүшүндө туура эмес позиция тандоо ж.б) III Дүйнөлүк көчмөндөр оюнунда 1,22 учурду түздү, 2018-жылдагы Кыргыз Республикасынын Биринчилигинде бул учурлардын саны 0,94кө барабар болду; беттешүү учурундагы калыстардын катталбаган эреже бузуулардын саны III Дүйнөлүк көчмөндөр оюнунда 0,80 учурду түздү, 2018-жылдагы Кыргыз Республикасынын Биринчилчигинде 0,87 учур; балбандар тарабынан берилген калыстыктын обьективдүүлүгүнүн бааларынын саны, беттешүүдөн кийинки убакта, III Дүйнөлүк көчмөндөр оюнунда жана 2018-жылдагы Кыргыз Республикасынын Биринчилчигинде 0,52% түздү (экөөндө тең 0,52%).

СК боюнча кесипкөйлүккө даярдыктын индивидуалдык өзгөчөлүктөрү жана маанилүүлүгүнүн көрсөткүчтөрү төмөнкүдөй көрүнөт: теоретикалык жанапрактикалык - 7,30%; псиоэмоционалдык - 8,0%; нравалык-эрктик -11,0%; тактикалык-12,60%; кесипкөйлүк-педагогикалык жөндөмдөр - 16,0%.

Калыстардын атайын көңүлдү бурууну бөлүштүрүүнүн; “З” лабиринттик оюнунун; 8 эки маанилүү сандарды эске тутуу жана бөлүштүрүү; ЭТ өзүн-өзү камсыздоонун ишенимдүү деңгээлде (Р<0,05) психологиялык даярдыгы (тест тапшыруунун жыйынтыгы менен); ТТ - “З” лабиринттик оюнунда, 10 эки маанилүү сандарды эске тутуу жана бөлүштүрүү, өзүн-өзү камсыздоонун көрсөткүчтөрү ишенимсиз (Р>0,05).

Дене тарбиялык даярдык боюнча калыстардын ченемдик жыйынтыктарынын бардык 10 көрсөткүчү тең ишенимдүү, ал эми ТТ - 100м аралыкка чуркоонун, узундука секирүүнүн, жаткан абалда колду бүгүү жана жазуу, алдыга тоголонуудан кийин тең салмакты кармоонун жыйынтыктары ишенимсиз (Р>0,05).

Жөнөкөй кыймылдык реакциянын, жалпы шамдагайлуулукка комплекстик тесттин, алдыга тоголонуунун жыйынтыктары ишенимдүү болду (Р<0,05) .

Корреляция коэффициентинин анализи ПЭ башталышында ЭТ,ТТ салыштырмалуу орточо эсеп менен 29,21% барабар, ал эми ЭТ аягында 18,24% жана ТТ 28,24% барабар.

Руфьенин индекси, телонун массасы, ӨЖКАС, оң жана сол колдун күчүнүн динамометриясынын функционалдык абалдарынын көрсөткүчтөрүндө ЭТ ишенимдүү деңгээлде (Р<0,05), Руфьенин индексинде, телонун массасында, ӨЖКАС, омуртка күчүндө (Р<0,05) аныкталды.

Коюлган ченемдик талаптарды ийгиликтүү аткаргандар ЭТ- 93,50% түздү, ал эми ТТ- 62,50% түздү.

Калыстардын ишмердүүлүгүнүн кесипкөйлүккө даярдыгынын (түрткү берүүчү, когнитивдик, операционалдык даярдыгы) деңгээлинин көрсөткүчтөрүндө ишенимдүү жыйынтыктар байкалат (Р<0,05тен Р<0,001 чейин), ТТ - жыйынтыктары бирдей Р>0,05Р>0,05Р<0,05 чыкты.

Калыстардын түрткү берүүдөгү теоретикалык билимдери - 23,90% түздү, когнитивдик чөйрөдө 67,70%, операционалдык даярдыкта - 73,0% барабар. Жазуу түрүндөгү тестирлөөнүн көрсөткүчтөрү ЭТ- 58,90%, 71,40%, 55,80%. ТТ окшош өзгөрүүлөр, бирок анчалык мааниге ээ эмес жана алар 59, 70%, 77,2%, 50%, 56,70%, 92,60%. ЭТ 92,60%, ТТ-54,30% калыстар аттестацияны ийгиликтүү тапшырышты.

Алынган көрсөткүчтөр СК боюнча калыстардын кесипкөйлүк-педагогикалык даярдыгынын маанилүү жактарынын бирдиктүүлүгүн өзгөчө планда чагылдырат.

**Корутунду**

Бул изилдөөнүн процессинде алынган материал, Кыргыз улуттук СК боюнча калыстардын кесипкөйлүк-педагогикалык даярдыгын ишке ашыруунун потенциалын көрсөтөт жана Кыргыз элдик дене тарбия маданиятынын калыптанган системасына принципиалдуу абалдарын киргизип, ийгиликтүү ишке ашырат. Жалпыга маалым болгондой, бул система окугандарды ар тараптуу өнүктүрөт. Бул абалдар, биз жүргүзгөн ПЭ учурунда анык тастыкталды.

Бул педагогикалык процесстин билим берүү мазмунун жалпы бөлүгү психикалык, физикалык, психофизикалык сапаттарын, касиеттеринин өз-ара байлыштарын өнүктүрүүгө жана кийинки жогорулатуусуна жардам берди, ушунун негизинде зарыл болгон билим, билгичтик, көндүмөздөштүрүүгө, эрктик сапаттарын, байкагычтыгын, көңүлдү топтоого, өздөрүнүн психоэмоционалдык абалдарын жөнгө салууга жана өнүктүрүүгө түрткү берди.

Өзгөчө белгилей кетчү нерсе, айтылган сапаттардын жана касиеттердин деңгээлинин жакшыруусу, дал келген морфологиялык, функционалдык жана башка калыстардын сапаттарынын жогорулашы менен бирдиктүү жүргүзүлөт.

Маанилү нерсе, кесипкөйлүккө даярдоо процессинде дайыма, Кыргыз элдик дене тарбия маданиятынын калыстыктын ишмердүүлүгү менен өз-ара байланышы ишке ашырылды. Бул нерсе көп кырдуу кыймылдык жөндөмдүн комплекстүү өнүгүүсүндө, эрктик, нравалык жана башка психоэмоционалдык касиеттер менен байланышында аныкталды жана 100м, 3000м аралыкка чуркоонун сапаттык көрсөткүчтөрүнө өз таасирин тийгизди. Мыйзам ченемдүү, булардын баары калыстардын даярдыгынын жалпы деңгээлин жогорулатпай койбойт.

Жалпысынан алганда, Кыргыз элдик дене тарбия маданиятынын жалпылаган жактарынын бири болуп окуучулардын ден соолугун чыңдоо жана жакшыртууда таасирдүү болуп саналат. Мындай жагы биз ишке ашырган изилдөө ишибизде дагы айтылды. Бул нерсеге функционалдык антропометрикалык жана динамометрикалык өлчөөлөрдүн көрсөткүчтөрү күбө боло алат.

Ошентип, эксперименталдык иштин жүрүшүндө алынган көрсөткүчтөр калыстардын даярдыгынын калыптанган системасынын (ар тараптуулук, практика менен байланышы, ден соолукту чыңдоого багытталышы) принципиалдуу негиздерин жетиштүү өлчөмдө ишке ашырууга ынандырат.

Ошол эле учурда, кесипкөйлүк даярдыктын билим берүү мазмуну жогоруда көрсөтүлгөн мелдештеги калыстыктын принципиалдуу негиздерин жүзөгө ашыруу менен эле бүтпөйт. Ал коюлган талаптардан чыккан логикалык жактары барбир катар сериялардыөзүнө камтып, башка тармактагы адистердин ишмердүүлүгүнөн айырмаланат.

Эреже катары мындай планда калыстардын функционалдык мүмкүнчүлүктөрү, ой жүгүртүү процесстери, аңдап-таануучулугу, тапкычтыгы, максимум күч-аракетин жумшоо жөндөмдүүлүгү, психофизикалык жөндөмдөрү, пайда болгон учурларды жана кырдаалдарды тез жана туура баалоо, кыймыл-аракеттин ыкмаларын туура тандоо, ошондой эле ишке ашырылган калыстык фукциянын негизинде квалификациясынын деңгээли жана жөндөмдүүлүгү алдын-ала каралат. Көрсөтүлгөн жактар жалпысынан кесипкөйлүк даярдыктын зарыл функционалдык жана психикалык мүмкүнчүлүктөрүн чагылдырат. Кырдаалдардын өзгөрүшүнө жараша балбандардын беттешүүсүндөгү дайыма өзгөрүп турган учурларда кыймылдык жөндөм жана шыкты колдонуунун жыйынтыгы жакшыраак болот жана бул ишмердүүлүккө эрктик, нравалык, интеллектуалдык, эмоционалдык жана башка жөндөмдөрдүн ыкчам биригүүсү кошулат.

Алынган фактылык материалдардын эң маанилүү бөлүктөрүПЭ процессинде алынып, интегралдык жана дифференциалдык жактан позитивдүү өзгөрүүлөр болду деп айтууга мүмкүнчүлүк берет.

Биз топтогон фактылык материалдар коюлган талаптардын эксперименталдык изилдөөнүн процессинде аткарылуусу зарылдыгын күбөлөйт. Мына ошондуктан тандалган каражаттар бир катар талаптарды эсепке алуу менен пайдаланылды.

1. Калыстардын даярдоо этабынан кийинки этаптарга өтүү процессинде коюлган тапшырмалардын көлөмүн көбөйтүү.

2. Коюлган талаптарды аткаруу, каралган тапшырмалардын көлөмү менен психо-педагогикалык, физиологиялык багыттуулукту кезектештирүү

3. Калыстардын аракетинин деңгээлин жана өзгөчөлүктөрүн баса белгилеген зарыл илимий-усулдук изилдөөлөрдү жана сунуштарды натыйжалуу колдонуу.

4. Балбандардын күрөшүнүн ( иште, коркунучтуу зонада жана килемден сырткары) позициясын тандоо учуруна өз убагында жана кунт көңүл буруу.

5. Калыстардын ар түрдүү психоэмоционалдык абалдарында кесипкөй ишмердүүлүктү жана коюлган талаптарды аткаруу.

6. Балбандардын ТТК туура, так аткаруу, фиксациялоо жана табуу, ошондой эле аларды обьективдүү баалоого аракеттенүү.

7. Чарчаган-чаалыккан учурда кыймыл-аракеттерди азайтуу

Усулдардын комплекси калыстардын кесипкөйлүк квалификациясын жогорулатуу көп кырдуу көйгөйлөрүн чечүүнү камсыздайт.  
Ушунун натыйжасында өзгөчө көңүл жактардын оптималдуу карым-катнашына бурулуп, алардын физикалык даярдыгынын, психофизикалык сапаттарынын жана касиеттеринин деңгээлин жогорулатат ошону менен бирге бул же башка татаал учурларда жана кырдаалдарда комплекстүү көрүнөт.

Эске ала турган нерсе, изилдөөнү ишке ашыруунун натыйжалуулугу белгилүү өлчөмдө сабактардын (лекциялык, семинардык, практикалык жана өз алдынча сабактар) өтүү формасынан да көз каранды, алар илимий негизделген көп кырдуулугу менен айырмаланат жана толугу менен кыргыз элдик дене тарбиялык маданиятындагы калыстарды даярдоодогу чечилүүчү маселелер менен дал келет.

Кыргыз улуттук СК боюнча калыстардын кесипкөйлүк даярдыгын жогорулатуу боюнча өткөрүлгөн изилдөө төмөнкү корутундуларды ишке ашырууга жана калыптандырууга мүмкүнчүлүк берди:

1. Кыргыз улуттук СК боюнча калыстардын кесипкөйлүк ишмердүүлүгүнүн татаалдыгы жана ар тараптуулугу алардын көп кырдуу даярдыгына, кесипкөйлүк кыймыл- аракетиндеги маданиятынынын талаптарына, психофизикалык, психоэмоционалдык абалдарына жана касиеттерине белгилүү өлчөмдө из калтырды. Жогоруда айтылгандар менен бирге ар тараптуу өнүгүшүн камсыздоо алардын теоретикалык, практикалык даярдыгына, жогорку дене тарбиялык деңгээлине , психикалык, нравалык ден соолугуна талаптарды коёт, ошону менен бирге мелдеш эрежелерин өзгөртүү, беттешүүнү алып баруу убактысына таасирин тийгизет, техникалык кыймыл-аракеттерин обьективдүү баалоо, тыюу салынган техникалык кыймыл-аракеттерди жасоодо жазалоо формаларын, күрөштөгү пассивдүүлүк жана башкалар.

Ушул факторлор белгилүү өлчөмдө кыргыз улуттук спорттук күрөш боюнча мелдештин эрежелеринде эске алынат. Ошол эле убакта ушул эрежелерди талапка ылайык өзгөртүү жана толуктоолор, спорт боюнча калыстарды даярдоонун мазмунун жакшыртууга киргизүү зарылчылыгы пайда болду.

1. Спорт боюнча калыстардын кесипкөйлүк ишмердүүлүгүнүн жалпы мүнөздөмөсүндө маанилүү орунду ээлеген маселелер психология, педагогика жана алардын педагогикалык детерминанты менен байланышат.

Бизге белгилүү болгондой, кесипкөйлүк ишмердүүлүктүнпсихология, педагогикалык мүнөздөмөсүн профессиограмма түшүнүгү менен караганга болбойт, анткени коюлган талаптардын тизмеги тандалган ишмердүүлүктөгү адамдын аң-сезиминде калыптануусу жаралат, башка адамдар менен байланышынан сырткары: окутуу, тарбиялоо, өнүктүрүүдө Калыстардын жана балбандардын кесипкөйлүк ишмердүүлүгү жашоонун социалдык, биологиялык жактарында чогуу чагылдырылат.

Учурдагы калыстардын кесипкөйлүк ишмердүүлүгүнүн негизги усулдук позициялары төмөнкүдөй аралашы мүмкүн: а) субьектин ишмердүүлүгү жана анын материалдык, руханий муктаждыктарын камсыздоого багытталган; б) максатка жетүүгө багытталган калыстын ишмердүүлүгү.

Биринчи планга калыстардын кесипкөйлүк ишмердүүлүгүндөгү предметтүүлүктүн психологиялык - педагогикалык талдоосу чыгат, анткени инсандын ар кандай көрүнүштөрүнүн жана тандалган ишмердүүлүктү аң-сезимдүү башкаруунун негизинде анын предметтүүлүгү айкындалат.

Спорт боюнча ар бир калыстын чыгармачылык кесипкөйлүк ишмердүүлүгүндө өзүнүн жекече жана жалпы окутуу-машыгуу, мелдештеги ишмердүүлүгүндө педагогикалык мыйзам ченемдербар:калыстардын жана балбандардын кыймылындагы билгичтик жана көндүмдүн ар түрдүү педагогикалык усулдарынын калыптанышы, окутуу - машыгуу, мелдешүү процессинде калыстарга жана балбандарга таасир эте турган тарбиялык каражаттар, окутуунун калыстык-педагогикалык функцияларын аткарууга байланышкан педагогикалык ыкмалар, тарбиялоо жана өнүктүрүү жана башкалар.

Алынган жеке фактылык материалдарды терең жалпылоо коюлган талаптарга жооп берип, катуулугу, ишенимдүүлүгү, жарактуулугу менен айырмаланып, илимий жана практикалык мааниге ээ.

3. СК боюнча калыстардын теоретикалык, практикалык, кыймылдык, психофизикалык, функционалдык сапаттары, жөндөм жана шыгынын деңгээли тандалган кесипкөйлүк-педагогикалык ишмердүүлүкө коюлган талаптардан кыйла артта калат. Бул жөнүндө атайын (кесипкөйлүк) сапаттар, кетирилген каталардын санынын көптүгү, обьективдүүлүк белгилери күбөлөйт.

Калыстардын кесипкөйлүк даярдыгынын уюштуруу-усулдугун камсыздоосунун калыптануусу да коюлган деңгээлге жеткен жок. Бул процессте аныкталган жакшы жакка өзгөрүүлөргө карабастан, кээ бир маселелери кечиктирилбестен кайра кароону жана жалпылоону талап кылат. Бул жөнүндө ЭТ калыстарга таасир эткен каражаттардын көрсөткүчтөрү күбөлөйт. Эмнеге дегенде, калыстардын күчөтүлгөн сезимдеринин көрүнүштөрү, түрткү берүүлөрү, кыймылдык психофизикалык, функционалдык жана башка кээ бир сапаттардын жана касиеттердин контингенти бирдей эмес.

ПЭ кесипкөйлүк-калыстык билимдин белгилүү бир деңгээлде жогорулаганын көрсөттү, тандалган ишмердүүлүктүн өз алдынчалыгынан, сынчыл ой-жүгүртүүсүнөн, өзүн-өзү талдоо деңгээлинен, өзүн-өзү контролдоосунан жана психоэмоционалдык туруктуулугунан кабардар экенин айкындады.

Ар бир модул керектүү билим, жөндөм, шыктын өздөштүрүүсүнүн баалуу багыттардын иштелип чыгуусун, тандалган ишмердүүлүктөгү оргиналдуу натыйжалар, өзүнүн жеке тажрыйбасын жана анын перспективаларын кайрадан ойлоону алдын-алат.

СК боюнча калыстардын кесипкөйлүк даярдыгынын процессин курууда эң маанилүү уюштуруу -педагогикалык жактары аныкталды:

- уюштуруу:СК боюнча калыстардын кесипкөйлүк даярдыгынын процессинин структурасы;

- мазмундуу: модулдук негизде жалпы жана кесипкөйлүк педагогикалык жактарын бөлүү;

- ишмердүүлүк: СК боюнча калыстардын индивидуалдуу ишмердигинде билим берүү процессинде зарыл жана керектүү негиздерди түзүү;

- психологиялык: калыстардын рефлексиясын камсыздоо, инициаторлор, кесипкөй ишмердүүлүктө типтүү эмес чечимдерди изилдөө максатында негиздерди иштеп чыгуу.

Көрсөтмө берилгендей, СК боюнча калыстардын кесипкөйлүк ишмердүүлүгүндөгү эксприменталдык программасын ишке ашыруу процессинде көйгөйлүк усулдук мамиле принциптерине негизделүү керек, ой-жүгүртүү процессинин калыптануусунда аныкталып, өзүнүн кесипкөйлүк ишмердүүлүгүн обьективдүү баалоо жана өзүнүн кесипкөйлүк ишмердүүлүгү жөнүндө божомол жүргүзүүгө мүмкүнчүлүк берет.

Иштелип чыккан билим берүү программасындагы сабактардын калыстарга таасиринин натыйжалуулугу аныкталды.

Ошентип, ЭТ калыстардын теоретикалык даярдыгынын көрсөткүчү 92,60%(Р<0,05) түздү, ТТ- 54,30% (Р<0,05), ЭТ психологиялык даярдыктын өсүүсү- 7,65% (Р<0,05), ал эми ТТ- 7,312% (Р<0,05) түздү, дене тарбиялык даярдыктын ЭТ өсүүсү- 9,90% (Р<0,001), ТТ- 3,51% (Р<0,05) түздү, функционалдык даярдыктын өсүүсү 10,57% (Р<0,001) жана 2,0% (Р>0,05) түздү. “Ден соолук” комплексинин ченемдик талаптарын ийгиликтүү аткаргандардын саны ЭТ 93,50% (Р<0,001), ал эми ТТ- 62,50% түздү.

Аныкталгандай, СК боюнча калыстардын келечектеги ишмердүүлүгүнө багыттуу кесипкөйлүк-педагогикалык даярдоо процессинде жана бирдиктүү көп этаптуу билим берүү программасын колдонууда төмөнкү интегративдик көрсөткүчтөрдө маанилүү өзгөрүүлөр жүрөт:

- ЭТ түрткү берүүчү баалуу бөлүктөрү окуунун биринчи этабында 45,20%дан 69,10% чейин- окуунун төртүнчү этабында (Р<0,001), ТТ - 51,20дан 59,90% чейин (Р>0,05), күчөтүлгөн сезимдерди, максаттуу багыттуулук, ишенимдүүлүк сыяктуу бөлүктөрдүөзүнө камтыйт.

- Когнитивдик бөлүктөр ЭТ 22,60% окуунун биринчи этабында 85,30 % окуунун акыркы этабында (Р<0,001),ТТ алар 22,60 %- 39,40% (Р<0,05) түздү, мелдештеги калыстык практикасын жана теориясын өздөштүрүү каралат;

- операционалдык бөлүктөр ЭТ 16,60% окуунун биринчи этабында, 89,60 %-окуунун төртүнчү этабында (Р<0,001),ТТ-16,60% дан 48, 20 % чейин (Р<0,05)түздү, кесипкөйлүк – калыстык ишмердүүлүктүн жакшы көрсөткүчтөрүн өзүнө камтыйт, иштин оригиналдуу формаларын жана ыкмаларын, алдыңкы калыстардын тажрыйбасын, психоэмоционалдык туруктуулугун колдонуу.

# Практикалык сунуштар

Өткөрүлгөн изилдөө ишинде алынган фактылык маалыматтардын негизинде кыргыз улуттук СК боюнча калыстардын кесипкөйлүк даярдыгынын процессинин натыйжалуулугун жогорулатуу максатында бир катар илимий-практикалык сунуштарды киргизүү зарылдыгы мыйзам-ченемдүү деген жыйынтыкка келдик.

1. Калыстардын кесипкөйлүк –педагогикалык даярдыгын үзгүлтүксүз жогорулатуу максатында дайыма окуп-үйрөнүү, тыкан талдап жана алынган фактылык материалдарды ар тараптуу жалпылоо, социалдык-педагогикалык моделдерди баса белгилөө, алардын кесипкөйлүк даярдыгын жогорулатуу боюнча билим берүү программасынын натыйжалуулугун эксперименталдык баалоо, өзүнө теоретикалык, физикалык, техникалык, тактикалык, практикалык, психологиялык, психоэмоционалдык даярдыгын жана алардын личносттук өзгөчөлүктөрүн камтып, көрсөткүчтөрдү обьективдүү баалоо алардын негизинде окуу жылынын башталыш алдында билим берүү программасынын мазмунун конкреттүү иштеп чыгуу жана оптимизациялоо, окуу этаптарынын жыйынтыгын чыгаруу, буларсыз жогоруда көрсөтүлгөн бөлүктөрдүн натыйжасына жетүү өтө татаал.

Калыстардын даярдыгынын фактылык деңгээлин терең аңдап-түшүнүүнүн негизинде, төмөнкүлөр эске алынат:

- СК боюнча калыстардын кесипкөйлүк даярдыгынын системасын түзүү;

- бул түзүлгөн системада калыстардын кесипкөйлүк даярдыгынын бөлүктөрүн жогорулатуунун оптималдуу жуурулушун алдын-ала карап чыгуу;

- лекциялык, семинардык, практикалык жана өз алдынча сабактардын ишинин формаларын жана усулдарын алдын-ала карап чыгуу, калыстарды эксперттин ролуна коюу, аны башкалардын тажрыйбасын сынчыл баалоого мүмкүнчүлүк берет;

- ишмердүүлүктү ишке ашырууда корпоративдик ( бригадалык: килемдин жетекчиси, килемдеги калыс, четтегикалыс) формаларды активдүү колдонуу, спорттук күрөштүн көп кырдуу көйгөйлөрүн чечүү жана андан аркы өнүктүрүү максатында колдонулат.

Мындай аракеттер мыйзам-ченемдүү жыйынтыктарга жетүүгө жардам берет жана катуулугу менен айырмаланышы үчүн атайын даярдык, психикалык процесстердин көрүнүшүн, индивидуалдуу сапаттарынын деңгээлин жана коомдук статусун эске алуу менен өзгөчө моделдерди түзүү керек. Мындай моделдерди түзүү мүмкүн жана алар керектүү тапшырмалар, коюлган талаптар менен толукталышы зарыл, жана алардын өзүнчө алынган ар бири менен индивидуализациялык даярдыкты камсыздоо керек.

Кесипкөйлүк даярдыктын моделин түзүүдө эстен чыгарбай турган кырдаал калыстын даярдыгында теоретикалык, интеллектуалдык, дене тарбиялык, физикалык, техникалык, тактикалык, психологиялык, практикалык даярдыгы мына ушулардын баарынын бирдиктүү көрүнүшү болуп саналат. Бул нерсе кесипкөйлүк ишмердүүлүктү моделдештирүүдө билим берүү процессинин шартында конкреттүү сандык жана сапаттык көрсөткүчтөрдүн бөлүүгө милдеттендирет. Мындай тапшырмалардын лимити өзгөчө акыл-эстик жана дене тарбиялык жөндөмдөрдү эске алышы керек.

Билим берүү процессинде калыстардын ишмердүүлүгүнө болгон мамиленин фактылык деңгээлин эстен чыгарбоо керек. Аныкталган кырдаалда балбандардын беттешүү учурунда кетирген орой каталардын таасири - 1,60 %; эрежелерди сактабоонун натыйжасында мелдешти токтотуу -2,10%; III Дүйнөлүк көчмөндөр оюнунда беттешүү учурунда мелдеш эрежелерин бузуу ордун фиксациялоо - 4,0 %, 2018-жылдын Кыргыз Республикасынын Биринчилигинде - 3,33 %; III Дүйнөлүк көчмөндөр оюнунда калыстардын туура эмес кыймыл-аракетинин саны - 1,22 %, 2018-жылдын Кыргыз Республикасынын Биринчилигинде - 0,94 % түздү,калыстардын туура эмес кыймыл-аракетинин фиксацияланбаган саны III Дүйнөлүк көчмөндөр оюнунда беттешүү учурунда 0,85 %, 2018-жылдын Кыргыз Республикасынын Биринчилигинде - 0,87 % түздү. Билим процессине болгон кызыгуунун жогорулашына калыстардын кесипкөйлүк ишмердүүлүгүн кеңейтүүчү ар кандай кыймыл-аракеттерди колдонуу менен айкалыштыруу керек.

1. Билим берүү программасынын өзгөчөлүгү жана багыттуулугу алардын уюштуруу формасы менен айкалышуусу керек: лекциялык, семинардык, практикалык жана өз алдынча сабактар. Ушуга байланыштуу программалык материалды бир жылдык окуу цикли менен этаптар боюнча системалаштыруу зарыл. Жалпысынан каралып жаткан процессти уюштуруунун негиздери ар бир сабакты рационалдуу түзүүнү камсыздап, натыйжалуу башкаруу болуп эсептелет.
2. Калыстардын кесипкөйлүк даярдыгын натыйжалуу ишке ашыруу максатында мелдештеги калыстыктын теориясын жана усулдарын терең окуп-өздөштүргөн, калыстык ишмердүүлүктүн мазмунунун өзгөчөлүгүн аңдап-түшүнгөн тажрыйбалуу адистерди тартуу зарыл.

СК боюнча калыстардын кесипкөйлүк даярдыгынын жыйынтыктуу усулдук жактан камсыздоо максатында окуу-илимий, усулдук жана практикалык адабияттарды, окуунун техникалык каражаттарын,керектүү программалык материалдарды жеткиликтүү жана кеңири колдонуу зарыл.

Бүтүндөй алганда, сунушталып жаткан практикалык сунуштар өзүнө биздин изилдөөнүн тандалган жактарын, СК боюнча калыстардын кесипкөйлүк даярдыгын жогорулатуунун өзгөчө жолдорун камтыйт.

**Жарык көргөн макалалардын тизмеси**

1. Матазимов, Н.К. Педагогическое обоснование принципов и закономерностей построения годичного цикла спортивной тренировки в видах единоборств. [текст] / Н.К. Матазимов // Наука Образование Техника №1-2018. С.111-118 <https://www.elibrary.ru/item.asp?id=42831065>

2. Матазимов.Н.К. Сущность и содержание воспитывающей роли спортивного судьи. [текст] / Матазимов.Н.К. // [«Global science and innovations 2020:СentralАsia»№4(9).IIIтом](http://bobek-kz.com/post/81)  
С.114-116 <http://bobek-kz.com/> <https://www.elibrary.ru/item.asp?id=49030721>

3. Матазимов.Н.К. Эволюция правил и судейства спортивных соревнований по киргизской национальной спортивной борьбе куреш. [текст] / Матазимов.Н.К. // Бюллетень науки и практики / Bulletin of Scienceand Practice <https://www.bulletennauki.com> [https://www.elibrary.ru/item.asp?id=49030721 С](https://www.elibrary.ru/item.asp?id=49030721%20С) .258-264

# 4. Матазимов.Н.К . Профессиональная деятельность спортивных судей по кыргызской национальной спортивной борьбе. Бюллетень науки и практики / Bulletinof . [текст] / Матазимов.Н.К. // ScienceandPractice [https://www.bulletennauki.com](http://www.bulletennauki.com/) С. 268-273 <https://www.elibrary.ru/item.asp?id=49429552>

5. Матазимов, Н.К Состояние нормативно-правовой основы спортивного судейства кыргызской национальной спортивной борьбы куреш. [текст] / Матазимов, Н.К // Наука Образование Техника №1-2022 С.162-167 <https://www.elibrary.ru/item.asp?id=49429552>

6. Матазимов, Н.К Педагогическая структура профессиональной подготовки судьи по кыргызской национальной спортивной борьбе куреш. [текст] / Матазимов, Н.К // Научные известия №2 июнь 2022 год, С.131-134 <https://www.elibrary.ru/item.asp?id=4903072>

7. Матазимов, Н.К Своеобразность кыргызской национальной борьбе куреш в судействие спортивных соревнований. [текст] / Матазимов,Н.К //Вопросы устойчивого развития общества.2023№3 С.17-22

8. Матазимов, Н.К Проблемы повышения эффективности педогической деятельности спортивного судьди кыргызской национальной борьбе куреш. [текст] / Матазимов,Н.К // *Бюллетень науки и практики / Bulletinof* . [текст] / Матазимов.Н.К. // *ScienceandPractice 2023Т.9№5. С.537-543*

9. Матазимов, Н.К Кыргыз улуттук спорттук крөшү боюнча калыстардын кесипкөйлүк ишмердүүлүгүндөгү социалдык педагогикалык өзгөчөлүктөрү [текст] / Матазимов,Н.К //Известия вузов Кыргызстана №1 2023С.285-290

10. Матазимов, Н.К Кыргыз улуттук спорттук күрөшү боюнча калыстардын ишмердүүлүгүнүн педагогикалык модели [текст] / Матазимов,Н.К //Известия вузов Кыргызстана №1 2023 С.281-294

Матазимов Нурлан Каныбаевичтин 13.00.04 – «Дене тарбия, спорттук машыгуу, ден соолукту чындоо жана адаптациялык дене тарбия теориясы жана методикасы» адистиги боюнча «Кыргыз улуттук спорттук күрөшү боюнча калыстардын кесиптик даярдыгынын натыйжалуулугун жогорулатуунун педагогикалык негиздери» деген темада педагогика илимдеринин кандидаты окумуштуулук даражасын алуу үчүн жазылган диссертациялык ишинин.

**Резюмеси**

**Негизги сөздөр**: кесипкөй ишмердүүлүк, дене тарбиянын теориясы жана методикасы, кыргыз улуттук спорттук күрөш, педагогикалык ишмердүүлүк, спорттун улуттук турлөрү.

**Жумуштун максаты**: Кыргыздын улуттук спорттук күрөшү боюнча спорттук калыстардын кесиптик даярдоонун натыйжалуулугун жогорулатуу.

**Изилдөөнүн методу**: Илимий – методикалык адабияттарды талдоо жана жалпылоо, педагогикалык байкоо, педагогикалык көзөмөлдөө тесттери, педагогикалык эксперимент, математикалык жана статистикалык талдоо.

**Алынган жыйынтыктар, жана алардын жанылыгы**: Кыргыз улуттук жана спорттук күрөшүндө калысты кесипттик даярдоонун маанилүүлүгүн жана зарылчылыгынын ролу далилденди. Спорттук калыстардын кесиптик ишмердүүлүгүнүн натыйжалуулугу алардын ортосундагы мамилелердин оргиналдуулугу, спорт калыстарынын сапаттарынын жана касиеттеринин көрсөткүчтөрү ачылды.

**Практикалык мааниси**: Кыргыз улуттук спорттук күрөшү боюнча спорттук калысынын профессионалдык даярдыгын жогорлаттуу иштелип чыккан билим берүү программасы. Эл аралык таанылган жана улуттук күрөш түрлөрү боюнча калыстык кылуунун заманбап теориясын жана практикасын өркүндөтүү.

**РЕЗЮМЕ**

Диссертации Матазимова Нурлан Каныбаевича тему «Педагогические основы повышения эффективности профессионалной подготовки судьи по Кыргызской национальной спортивной борьбе куреш» на соискание ученой степени кандидата педагогических наук по специальности 13.00.04 – «Теория и методика физического воспитания, спортивной тренировки, оздровительной и адаптивной физической культуры».

**Ключевые слова**: профессиональная деятельность, Теория и методика физической культуры, кыргызская спортивная национальная борьба, педагогическая деятельность, национальный вид спорта.

**Цель исследование**: на основе изучение психолого-педагогической обусловленности профессиональной деятельности судей по Кыргызской национальной спортивной борьбе куреш выявить взаимосвязь между свойствами судьи и ее эффективность деятельности.

**Цель работы:** повышения эффективности профессиональной подготовки спортивных судей по кыргызской национальной спортивной борьбе куреш.

**Методы исследования**: анализ и обобщение научно – методической литературы: педагогические наблюдения, педагогические, контрольные испытания, педагогический эксперимент, математико - статистический анализ.

**Полученные результаты и их новизна**: обоснованы роль значение, и необходимости профессиональной подготовки судьи по кыргызской национальной спортивной борьбе куреш: установлена педагогическая система формирования профессиональных качеств и свойств спортивных судей по спортивной борьбе куреш: выявлена эффективность профессиональной деятельности спортивных судей своеобразие взаимосвязей между показателями качеств и свойств спортивных судей.

**Практическая значимость**: разработанная образовательная программа, повышающая профессиональную подготовленности спортивного судьи по кыргызской национальной спортивной борьбе куреш: совершенствование современной теории и практики судейство соревновании в международно-признанных и национальных видов спортивной борьбы. Воспитание профессионально подготовленного спортивного судья, кыргызской национальной борьбе куреш.

SUMMARY

Dissertations of Matazimov Nurlan Kanybaevich on the topic “Pedagogical foundations for increasing the effectiveness of professional training of judges in the Kyrgyz national wrestling kuresh” for the degree of candidate of pedagogical sciences in the specialty 13.00.04 - “Theory and methods of physical education, sports training, health and adaptive physical culture”.

Key words: professional activity, Theory and methodology of physical culture, Kyrgyz sports national wrestling, pedagogical activity, national sport.

The purpose of the study: based on the study of the psychological and pedagogical conditionality of the professional activities of judges in the Kyrgyz national wrestling kuresh, to identify the relationship between the properties of a judge and its effectiveness.

The purpose of the work: to increase the effectiveness of the professional training of sports judges in the Kyrgyz national wrestling kuresh.

Research methods: analysis and generalization of scientific and methodological literature: pedagogical observations, pedagogical, control tests, pedagogical experiment, mathematical and statistical analysis.

The results obtained and their novelty: the role of the importance and the need for professional training of a judge in the Kyrgyz national wrestling kuresh: a pedagogical system for the formation of professional qualities and properties of sports judges in wrestling kuresh was established: the effectiveness of the professional activity of sports judges was revealed the originality of the relationship between indicators of qualities and properties sports referees.

Practical significance: a developed educational program that improves the professional readiness of a sports referee in the Kyrgyz national wrestling kuresh: improving the modern theory and practice of refereeing competitions in internationally recognized and national types of wrestling. Education of a professionally trained sports referee, Kyrgyz national wrestling kuresh.